braahman (skr, pl brāhman´a 'jumal Brahmast tulenev'), kõrgeima *seisuse (skr varn´a) nimetus Indias. braahmanid moodustasid vaimulike seisuse, kelle funktsiooniks oli eelkõige ohvrirituaalide sooritamine ja pühade tekstide tundmine. Hinduistliku mütoloogia järgi tekkisid braahmanid ürgmehe *puruša peast. Hinduismis peetakse braahmaneid rituaalselt kõige puhtamateks ning nendele ettenähtud piirangud igapäevaelus on kõige  rangemad (lihasöömisest täielik hoidumine, vaesuse ideaali teostamine jms). Traditsioonilises indi ...